Jabarkan Hari ini juga merupakan: dari 23 November dalam bahasa melayu

Hari Kesyukuran Buruh di Jepun

Hari St George di Georgia.

1644 - John Milton menerbitkan Areopagitica (gambar), mengemukakan hujah bagi kebebasan bersuara dan menentang penapisan penerbitan semasa Perang Saudara England.

1890 – Willem III dari Belanda mangkat tanpa pewaris lelaki hidup, membolehkan puterinya Wilhelmina yang baru berumur 10 tahun mewarisi takhta Belanda.

1955 - Kawalan Kepulauan Cocos di Lautan Hindi diberikan kepada Australia oleh United Kingdom.

1963 - Episod pertama Doctor Who, rancangan televisyen cereka sains paling lama di dunia, disiarkan di BBC One, dengan William Hartnell memainkan watak tajuk.

1971 - Republik Rakyat China mendapat kerusi tetap China di Majlis Keselamatan PBB.

1985 - Omar Rezaq dan dua lagi anggota kumpulan militan Abu Nidal merampas Penerbangan 648 EgyptAir di atas Laut Mediterranean.

2003 - Revolusi Ros: Eduard Shevardnadze meletakkan jawatan sebagai Presiden Georgia selepas bantahan besar-besaran yang mempertikaikan keputusan pilihan raya.

2005 – Ellen Johnson Sirleaf memenangi pilihan raya umum Liberia, menjadi ketua negara wanita pertama terpilih secara demokrasi di Afrika.

2007 - Berhampiran Kepulauan Shetland Selatan, MS Explorer (gambar) menjadi kapal persiaran pertama karam di Lautan Antartik.

2009 - Kandungan laporan mengenai pemusnahan Masjid Babri (gambar) yang bocor menyebabkan perbalahan di parlimen India.

2010 - Sebagai gerak balas terhadap latihan artileri berhampiran sempadannya, Korea Utara membedil Pulau Yeonpyeong, meningkatkan ketegangan di Semenanjung Korea.

2011 - Selepas berbulan-bulan bantahan dan berjanji berundur, Presiden Yaman Ali Abdullah Saleh akhirnya menandatangani perjanjian pemindahan kuasa.

2013 - Presiden Sierra Leone Ernest Bai Koroma terpilih semula buat penggal kedua.